# Aksel-Røn

### Fra Wikipedia, den frie encyklopædi

Du har nye beskeder (forskel fra næstsidste redigering).

| Aksel-Røn | ?

Aksel-Røn (Sorbus aria).
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Rosales (Rosen-ordenen)
Familie: | Rosaceae (Rosen-familien)
Slægt: | Sorbus (Røn)
Art: | Sorbus aria

Aksel-Røn (Sorbus aria) er et lille, løvfældende træ med en bred og kegleformet vækst. Stammen er ret og gennemgående til toppen. Hovedgrenene er få og grove. Barken er først olivenbrun og filthåret (med grøn underside). Senere bliver den glat og brun, og til sidst er den grå og furet. Knopperne sidder spredt, og de er kegleformede og brune eller grønne med brune skælrande. På skælranden er der hvide hår. Bladene er ægformede med savtakket rand. Oversiden er mørkegrøn, og undersiden er hvidfiltet. Høstfarven er gul, og bladene bliver siddende længe. Blomsterne springer ud i maj eller juni. De er hvide med en ubehagelig lugt, og de sidder samlet i halvskærme. Frugterne er røde og har en melet smag. Frøene modner godt og spirer villigt.

Ikke-synlige træk

Rodnettet består af nogle dybtgående og tæt forgrenede hovedrødder, der bærer et højtliggende netværk af filtede finrødder (hjerterod). Aksel-Røn skaber jordtræthed.

Størrelse

10 x 6 m (30 x 25 cm/år).

Hjemsted

Aksel-Røn hører hjemme på veldrænet, men fugtig og kalkrig bund i Østeuropa (inklusive Bornholm), hvor den danner underskov og bryn i ege-avnbøge blandingsskove. Alle steder er den en ledsager til forskellige egearter sammen med bl.a. Ægte Laurbær, Almindelig Valnød, Manna-Ask, Almindelig Humlebøg, Tarmvrid-Røn og Naur, og det foretrækker en svagt fugtig, kalkfattig og humusrig jord på veldrænet undergrund.

Sorter

- 'Lutescens' med langsom vækst, kegleformet krone og blade, der er hvidlige-gulgrønne i udspring.
- 'Magnifica' med langsom vækst, kegleformet krone og blade, der bliver gule før løvfald.

| Wikimedia Commons har medier relateret til: Aksel-Røn

Hentet fra "http://da.wikipedia.org../../../a/k/s/Aksel-R%C3%B8n_332c.html"

Kategorier: Taksonomisk beskrevet | Træer | Hvide blomster | Smukke frugter

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Eesti
- Français
- Hrvatski
- Hornjoserbsce
- Italiano
- Nederlands
- Polski